Vir Thys steeds oor die Wetenskap - Jan Rap | LitNet
Thys, ek verwys na jou kommentaar onderaan my brief aan jou en Brian (5 deser).
2012-11-08 @18:32 Goeiste jong, nee, ek is nie ’n fisikus of ’n sterrekundige nie. Ek is net ’n ou wat baie en taamlik wyd lees – en leer.
2012-11-08 @19:53 Jan Rap: Antwoorde op so paar van jou vrae, ten minste soos ek dinge verstaan (ek is nie ’n sterrekundige of fisikus nie, so neem alles wat ek oor daardie vakke te sê het met ’n knippie sout!)
Wat die herverkose keiser betref, ek weet nie of die liberale so ekstaties is oor sy klere as dat hulle bloot baie verlig is dat die ander ou nie verkies is nie... :-)
2012-11-09 @13:56 Jan Rap, weet nie of jy al Bill Bryson se A Short History of Nearly Everething onder oë gehad het nie. As jy dit in ’n bib kan kry, neem dit gerus uit en besluit dan of jy dit wil aankoop of nie. Dit bevat ’n magdom inlgting oor ’n wye, baie wye spektrumn sake. Moeite werd om te besit. Jy kan dit vir R160 by Loot bekom.
2012-11-09 @18:24 Thys: Goeie aanbevelings, hoewel "Ontsluier die heelal" dalk bietjie tegnies is - al daai wiskunde is in elk geval genoeg om my bietjie af te sit. Dit is seker nie so moeilik nie, maar dit verg dalk meer tyd as wat meeste van ons het. My eie avonture in die wiskunde lê nou so ver in die verskiet ek kan nouliks selfs meer onthou wat calculus in die eerste plek is, laat staan nog dit toepas.
Terloops, is die boek ooit in Engels vertaal? Ek wil my al verbeel ek het êrens gelees dat Engelse vertalings wêreldwyd gebruik word as handboeke, maar ek kan nie onthou dat ek al ooit so vertaling self gesien het nie. Jy gaan my aan die naaste boom wil ophang, maar ek vind die feit dat die boek in Afrikaans is eintlik problematies: ek het my wetenskap in Engels geleer en sukkel om al die Afrikaanse terminologie te volg. Nog boeke wat mens kan aanbeveel: Carl Sagan se "Cosmos." Nou al bietjie verouder, maar seker een van die beste populêre wetenskapboeke ooit. Richard Dawkins se boeke oor biologie en evolusionêre wetenskap is ook besonder goed, veral "The blind watchmaker," "Climbing mount Improbable" en "The greatest show on earth." Sy uitgesproke ateïsme kan sommige mense dalk bietjie afskakel, maar hy is werklik baie goed darmee om uiters komplekse idees te verduidelik. Mens kan gerus ook sy skeptiese manifes "Unweaving the rainbow" probeer, waarin hy korte mette maak met pseudowetenskap en die wollerige denke van die postmoderniste. So ook daardie boek se voorganger, Carl Sagan se "The demon-haunted world." Teken in | Sign in om te reageer | to comment Slegs indien jy inteken sal: